Yfirborðshrím í Heiðmörk á síðasta degi nóvembermánaðar . Nóvember var óvenju hægviðrasamur og tíð hagstæð . Óvenju þurrt var um landið norðanvert og var mánuðurinn víða þurrasti nóvembermánuður um áratugaskeið . Að tiltölu var kaldast á Norðausturlandi en hlýrra vestantil á landinu . Meðalhiti í Reykjavík í nóvember var 2,4 stig og er það 1,2 stigum yfir meðallagi áranna 1961 til 1990 , en -0,3 stigum undir meðallagi síðustu tíu ára . Á Akureyri var meðalhitinn -0,8 stig , -0,5 stigum undir meðallagi áranna 1961 til 1990 , en -1,8 stigum undir meðallagi síðustu tíu ára . Í Stykkishólmi og í Höfn í Hornafirði var meðalhitinn 2,0 stig . Meðalhita og vik á fleiri stöðvum má sjá í töflu . stöð meðalhiti °C röð Egilsstaðir Höfn í Hornaf . Stórhöfði Hveravellir Meðalhiti og vik ( ° C ) í nóvember 2019 . Að tiltölu var hlýjast á Vestfjörðum en kaldast að tiltölu á Norðuausturlandi . Jákvætt hitavik miðað við síðustu tíu ár var mest á Skarðsheiði 1,3 stig og 1,2 stig á Þverfjalli . Neikvætt hitavik var mest á Sauðárkróksflugvelli , -2,9 stig . Hitavik sjálfvirkra stöðva í nóvember miðað við síðustu tíu ár ( 2009 - 2018 ) . Meðalhiti mánaðarins var hæstur í Surtsey , 5,2 stig . Lægstur var hann -5,6 stig í Sandbúðum . Í byggð var meðalhitinn lægstur í Möðrudal , -4,7 stig . Hæsti hiti mánaðarins mældist 10,7 stig á Skjaldþingsstöðum þ. 15 . Mest frost í mánuðinum mældist -19,7 stig á Setri þ. 18 . Mest frost í byggð mældist -19,0 stig í Möðrudal þ. 18. og í Svartárkoti þ. 27 . Óvenju þurrt var um landið norðanvert og allmörg nóvember þurrkamet voru slegin . Úrkoma á Akureyri mældist aðeins 4,6 mm sem eru tæp 10% af meðalúrkomu áranna 1961 til 1990 . Þetta er næstþurrasti nóvembermánuður frá upphafi samfelldra úrkomumælinga á Akureyri 1927 . Þurrara var í nóvember 1952 þegar úrkoman mældist 3,0 mm . Í Reykjavík mældist úrkoman 73,1 mm sem er jafnt meðallagi áranna 1961 til 1990 . Úrkoman í Stykkishólmi mældist 36,1 mm sem er um helmingur af meðaltali áranna 1961 til 1990 . Dagar þegar úrkoma mældist 1,0 mm eða meiri á Akureyri voru aðeins 3 , átta færri en í meðalári . Í Reykjavík mældist úrkoma 1,0 mm eða meiri 13 daga , jafnmargir og í meðalári . Alhvítt var 1 morgun í Reykjavík , 6 færri en að meðaltali 1971 til 2000 . Á Akureyri var alhvítir dagar 4 , ellefu færri en í meðalári . Sólskinsstundafjöldi Mánuðurinn var óvenju hægviðrasamur . Vindur á landsvísu var 1,7 m / s undir meðallagi og hefur meðalvindhraði ekki verið eins hægur síðan í nóvember 1952 . Austlægar áttir voru ríkjandi í mánuðinum . Meðalloftþrýstingur í Reykjavík mældist 1009,0 hPa og er það 4,9 hPa yfir meðallagi áranna 1961 til 1990 . Hæstur mældist loftþrýstingurinn 1026,6 hPa á Egilsstaðaflugvelli þ. 14 . Lægsti loftþrýstingur mánaðarins mældist 978,3 hPa í Grindavík þ. 11 . Fyrstu ellefu mánuðir ársins Meðalhiti í Reykjavík fyrstu 11 mánuði ársins var 6,3 stig sem er 1,6 stigum ofan meðallags áranna 1961 til 1990 en 0,4 stigum ofan meðallags síðustu tíu ára . Meðalhitinn raðast í 6. til 7. sæti á lista 149 ára . Á Akureyri var meðalhiti mánaðanna ellefu 4,8 stig . Það er 1,1 stigi ofan meðallags áranna 1961 til 1990 en -0,2 stigum undir meðallagi síðustu tíu ára . Meðalhitinn þar raðast í 25. sæti á lista 139 ára . Úrkoma í Reykjavík hefur verið 11% umfram meðallag og 15% umfram meðallag á Akureyri . Haustið ( október og nóvember ) Meðalhiti haustsins í Reykjavík 3,9 stig . Það er 1,2 stigum ofan meðallags áranna 1961 til 1990 , en 0,1 stigum ofan meðallags síðustu tíu ára . Á Akureyri var meðalhiti haustsins 1,1 stig , -0,2 stigum undir meðallagi áranna 1961 til 1990 , en -1,3 stigum undir meðallagi síðustu tíu ára . Samanlögð úrkoma október og nóvembermánaða í Reykjavík mældist 150,5 mm sem er um 95% af meðalhaustúrkomu áranna 1961 til 1990 . Á Akureyri mældist úrkoma haustsins 102,2 mm sem er 90% af meðalúrkomu áranna 1961 til 1990 .